મને તો ઊંડે-ઊંડે એવી આશંકા પણ જાગે છે કે હવે પછી આવા જાહેર ક્રિમિનલ્સને છોડાવવા માટે જે વકીલો તેમના કેસ લેશે તેવા વકીલોની પણ પ્રજા ધોલાઈ કરશે. તમે નિદોર્ષને ન્યાય ન અપાવી શકો તો કાંઈ નહીં, પણ એક બદમાશ ગુનેગારને બચાવવાનો પ્રયત્ન શા માટે કરો છો? શું તમારે પેટ ભરવા માટે ગુનેગારોની ફેવર કરવાની અધમ કક્ષાએ ઊતરી જવું પડે એવો છે તમારો વકીલાતનો વ્યવસાય? શું તમારી જ નાબાલિગ દીકરી સાથે કોઈ બદમાશ રેપ કરે અને પછી કાયદાની ચુંગાલમાંથી બચવા તેનો કેસ તમને સોંપે તો તમે તેને બચાવશો? તમારી દીકરી જેવી આ દેશમાં બીજાઓની દીકરીઓ છે એવું તમારા વકીલાતના વ્યવસાયમાં ભુલાવી દેવામાં આવે છે?